|  |  |  |
| --- | --- | --- |
| **בנק ישראל**דוברות והסברה כלכלית | \\portals\DavWWWRoot\sites\boi\about\Mitug\DocList\Logo Bank of Israel 2 color\Logo Bank of Israel 2 color.jpg | ‏ ירושלים, ‏‏ט' בחשון, תשפ"ד‏‏‏‏‏‏24 באוקטובר, 2023 |

הודעה לעיתונות:

**נגיד בנק ישראל ונשיא התאחדות התעשיינים נפגשו בבנק ישראל בירושלים**

נגיד בנק ישראל, פרופ׳ אמיר ירון ונשיא התאחדות התעשיינים ויו״ר נשיאות המעסיקים והעסקים, ד״ר רון תומר, ערכו היום (ג׳) בצהריים פגישה, במהלכה דנו השניים על ההשפעה הכלכלית של המלחמה והמדיניות הננקטת על מנת להבטיח את הפעילות הכלכלית במשק בזמן הלחימה ואיתנותו גם לאחריה.

**נגיד בנק ישראל, פרופ׳ אמיר ירון**: ״איתנותה של הכלכלה הישראלית מורכבת מאיתנותם של כל אחד מהשחקנים השונים בה. ישנה חשיבות רבה בעת הזו להמשכיות ופעילות גדולה ככל שניתן של העסקים השונים בענפי הכלכלה. אנו נקטנו במספר צעדים שנועדו להקל על תזרים המזומנים של העסקים בעת הזו ולסייע להם לצלוח את התקופה ויש להמשיך להפעיל כלים גם מצד הממשלה לטובת סיוע מיטבי וממוקד. אנו בבנק ישראל נמשיך להתמקד בפעילות המגזר העסקי, ובפרט בעסקים הקטנים.״

**נשיא התאחדות התעשיינים ויו״ר נשיאות המעסיקים והעסקים, ד״ר רון תומר**: ״שמחתי להיפגש היום עם נגיד בנק ישראל, שהיה קשוב לצרכי העסקים בישראל והתעשייה הישראלית בפרט, לאור המצב הכלכלי הקשה שנוצר בעקבות המלחמה. כתמיד, גם במצבים קשים, בנק ישראל מהווה אי של יציבות ואנו סומכים על הנגיד כי ידע לנקוט במדיניות המוניטרית הנכונה וייעץ לממשלה באשר למדיניות הפיסקלית הנדרשת שתקל על המשק והעסקים בישראל״.